rejauldu/bengali-wikipedia huggingface dataset:
কালিগঞ্জ বাংলাদেশের সাতক্ষীরা জেলার অন্তর্গত একটি প্রশাসনিক এলাকা।   অবস্থান ও আয়তন  উত্তরে দেবহাটা উপজেলা ও আশাশুনি উপজেলা, দক্ষিণে শ্যামনগর উপজেলা, পূর্বে আশাশুনি উপজেলা, পশ্চিমে ভারতের পশ্চিমবঙ্গ।  প্রশাসনিক এলাকা কালিগঞ্জ উপজেলায় ১২টি ইউনিয়ন আছে।এর কোন পৌরসভা নেই। ইউনিয়ন সমূহ হচ্ছে -   কৃষ্ণনগর ইউনিয়ন  বিষ্ণুপুর ইউনিয়ন  চাম্পাফুল ইউনিয়ন  দক্ষিণ শ্রীপুর ইউনিয়ন  কুশুলিয়া ইউনিয়ন  নলতা ইউনিয়ন  তারালী ইউনিয়ন  ভাড়াশিমলা ইউনিয়ন  মথুরেশপুর ইউনিয়ন  ধলবাড়িয়া ইউনিয়ন  রতনপুর ইউনিয়ন   মৌতলা ইউনিয়ন    ইতিহাস  কালীগঞ্জ এর কোন সঠিক ইতিহাস আজ পর্যন্ত পাওয়া যায়নি। তবে এই এলাকার ইতিহাস সম্পর্কে সতীশ চন্দ্র মিত্রর একটি বইয়ের উপর নির্ভর করতে হয় যা যশোহর খুলনার ইতিহাসের উপর রচিত। এই গ্রন্থে নামকরণ বিষয়ে কালিগঞ্জকে একটি আধুনিক নাম হিসাবে উল্লেখ করা হয়েছে।রাজা প্রতানের পতনের পর বাজিতপর পরগনা নদীয়ার রাজার হস্তগত হয় বলে ‍‌উল্লেখ করা আছে। তারপর চাঁপড়ার রাজা কৃষ্ণরাম এই পরগনা খরিদ করেন(১৭০৫-১৭২৯)। পরবতীর্তে তা কালক্রমে কলিকাতার দর্পনারায়ন ঠাকুরের হস্তে যায়। তদ্ববংশীয় কানাইলাল ঠাকুর নারায়ন পুরে কালি প্রতিষ্ঠা করেন। উক্ত কালী থেকে কালক্রমে কালিগঞ্জ হয় বলে গ্রন্থে উল্লেখিত আছে। এই ইতিহাস ব্যতীত বাইরে আর কোন উৎস পাওয়া যায়নি। কালিগঞ্জের মোট জনসংখ্যা ৩,২৫,৬৩৫ জন।   মুক্তিযুদ্ধে কালীগঞ্জ  মুক্তিযুদ্ধ চলাকালীন কালীগঞ্জ ৯নং সেক্টরের অধীনে ছিল। বসন্তপুর, খানজিয়া, পিরোজপুর, নাজিমগঞ্জ, দুদলি এবং উকশা এলাকাগুলোতে পাক-হানাদারদের সাথে মুক্তিবাহিনীর একাধিক সংঘর্ষ যংঘটিত হয়। ১৯৭১ সালের ২০ নভেম্বার কালীগঞ্জ শত্রুমুক্ত হয়।   শিক্ষা  এখানে বর্তমানে শিক্ষার হার শতকরা ৪৭ জন (১৫ বছরের উর্দ্ধে)|পুরুষ শতকরা ৫৪ জন এবং মহিলা শতকরা ৪১ জন।  উল্লেখযোগ্য শিক্ষা প্রতিষ্ঠান-   কালিগঞ্জ সরকারী কলেজ  ডি. আর. এম ইউনাইটেড আইডিয়াল কলেজ  নলতা আহছানিয়া মিশন রেসিডেন্সিয়াল কলেজ  কাজী আলাউদ্দিন কলেজ  শিমুরেজা এম.পি কলেজ  কালীগঞ্জ মাধ্যমিক বিদ্যালয়  বিষ্ঞুপুর পি.কে.এম. মাধ্যমিক বিদ্যালয়  নলতা মাধ্যমিক বিদ্যালয়  কালীগঞ্জ মাধ্যমিক বালিকা বিদ্যালয়  ধুলিয়াপুর আদর্শ মাধ্যমিক বিদ্যালয়  রতনপুর টি.এন বিদ্যাপীঠ  শ্রীকলা আদর্শ মাধ্যমিক বিদ্যালয়  চম্পা ফুল মাধ্যমিক বিদ্যালয়  মৌতলা মাধ্যমিক বিদ্যালয়  উজ্জীবনী ইনস্টিটিউট  ডাঃ মুজিব রুবি উচ্চ বিদ্যালয়  সুরত আলী মাধ্যমিক বিদ্যালয়  ভদ্রখালী মাধ্যমিক বিদ্যালয়   অর্থনীতি  লোনাপানির মাছ ও মিঠা পানির মাছ উভয় প্রকার মাছের চাষকৃত ঘের চোখে পড়ে।   নদ-নদী   ইছামতি নদী  কাকশিয়ালী নদী  কালিন্দী নদী  যমুনা নদী  গলঘেসিয়া নদী   দর্শনীয় স্থান    নলতা পাক রওজা শরীফ   প্রবাজপুর শাহী মসজিদ  ড্যামরাইল নবরত্ন মন্দির  কালিগঞ্জ বিজ্র  কালিগঞ্জ মুক্তিযুদ্ধ জাদুঘর     ছোট মিঞার দরবার শরীফ  সাত্তার মোড়লের খামার বাড়ি  দুই সতিনীর দীঘি মদিনা পীরের দরগা বিক্রম আদিত্যের দুর্গ প্রতাপাদিত্য এর বাগান   উল্লেখযোগ্য ব্যক্তিত্ব   খান বাহাদুর আহ‌্ছানউল্লা - সমাজ সেবক, সাহিত্যিক শিক্ষাবিদ ও শিক্ষা সংস্কারক;  মুস্তাফিজুর রহমান -  ক্রিকেটার আ. ফ. ম. রুহুল হক   - সাবেক স্বাস্থ্যমন্ত্রী  সাবিনা ইয়াসমিন - প্রখ্যাত কণ্ঠশিল্পী;  নীলুফার ইয়াসমীন - বিশিষ্ট কণ্ঠশিল্পী;  ফৌজিয়া ইয়াসমিন: শিল্পী   রানী সরকার - বিশিষ্ট চলচ্চিত্র অভিনেত্রী;  আমিন খান - চিত্রনায়ক;  ফাল্গুনী হামিদ - নাট্যশিল্পী;  মৌসুমী হামিদ - অভিনেত্রী;   তথ্যসূত্র   বহিঃসংযোগ       বিষয়শ্রেণী:সাতক্ষীরা জেলার উপজেলা  বিষয়শ্রেণী:সাতক্ষীরা জেলা বিষয়শ্রেণী:খুলনা বিভাগ
ডেসমন্ড মাইকেল লুইস (; জন্ম: ২১ ফেব্রুয়ারি, ১৯৪৬ - মৃত্যু: ২৪ মার্চ, ২০১৮) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ সালে তিনটিমাত্র টেস্টে অংশগ্রহণের সুযোগ হয় তার।Former Jamaica and West Indies cricketer Desmond Lewis passes away  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে যথেষ্ট সুনাম কুড়িয়েছেন ডেসমন্ড লুইস।   প্রথম-শ্রেণীর ক্রিকেট  ১৯৭০ সালে জ্যামাইকা দল সংক্ষিপ্ত সফরে ইংল্যান্ড যায়। ঐ সফরেই ডেসমন্ড লুইসের প্রথম-শ্রেণীর খেলোয়াড়ী জীবনের সূত্রপাত ঘটে। এর কয়েকমাস পর ১৯৭০-৭১ মৌসুমে ভারত দল ওয়েস্ট ইন্ডিজ গমন করে। সফরের প্রথম খেলায় জ্যামাইকার সদস্যরূপে ভারতীয় একাদশের বিপক্ষে খেলেন। খেলায় তিনি ৯৬ ও অপরাজিত ৬৭ রান তুলেন।   টেস্ট ক্রিকেট  প্রথম-শ্রেণীর ক্রিকেটে অভিষেক পর্ব সমাপনের আটমাসের মধ্যে টেস্টে অভিষেক ঘটে তার। সিরিজের দ্বিতীয় টেস্টের পর ওয়েস্ট ইন্ডিজের উইকেট-রক্ষক মাইক ফিন্ডলের স্থলাভিষিক্ত হন তিনি। অভিষেক টেস্টে সাত নম্বরে ব্যাটিং করতে নামেন ডেসমন্ড লুইস। জর্জ টাউনে অনুষ্ঠিত ঐ খেলায় তিনি অপরাজিত ৮১ রান তুলেন। এ সময় নবম উইকেট জুটিতে ল্যান্স গিবসের সাথে মূল্যবান ৮৪ রানের জুটি গড়েন। শেষ দুই টেস্টে ব্যাটিং উদ্বোধনে নেমেছিলেন তিনি। ব্রিজটাউনের চতুর্থ টেস্টে রয় ফ্রেডেরিক্সের সাথে ব্যাটিং উদ্বোধনে নামেন। রোহন কানহাইয়ের সাথে দ্বিতীয় উইকেট জুটিতে ১৬৬ রান তুলেন ও ব্যক্তিগত ৮৮ রান সংগ্রহ করেন। দ্বিতীয় ইনিংসে ১৪ করেন। পোর্ট অব স্পেনের চতুর্থ টেস্টে ৭২ ও নয় নম্বরে ব্যাটিংয়ে নেমে ৪ রানে অপরাজিত ছিলেন। তিন টেস্টে অংশগ্রহণ শেষে ৮৬.৩৩ গড়ে রান তুলেন। উইজডেন তার এ ক্রীড়াশৈলীকে গ্রাহকরূপে আখ্যায়িত করে।Wisden 1972, p. 923. ১৯৭০-৭১ মৌসুমে সাতটি অর্ধ-শতক সহযোগে ৬৫.২০ গড়ে ৬৫২ রান তুলেছিলেন।Desmond Lewis batting season by season   অবসর  ১৯৭১-৭২ মৌসুমে ওয়েস্ট ইন্ডিজ দল নিউজিল্যান্ড সফরে যায়। ভারতের বিপক্ষে দূর্দান্ত ক্রীড়াশৈলী প্রদর্শন করলেও এ সফরে ফিন্ডলেকে দলে ফিরিয়ে আনা হয় ও ডেসমন্ড লুইসকে বাদ দেয়া হয়। তবে, অল্প কিছুদিন পরই ডেরেক মারে দলে ফিরে আসেন ও ফিন্ডলে বাদ পড়েন। এরপর থেকে আর তাকে টেস্টে অংশগ্রহণ করতে দেখা যায়নি। তবে, ১৯৭৫-৭৬ মৌসুম পর্যন্ত ঘরোয়া ক্রিকেটে জ্যামাইকার পক্ষে খেলা চালিয়ে যেতে থাকেন ডেসমন্ড লুইস।  ২৪ মার্চ, ২০১৮ তারিখে ৭২ বছর বয়সে মার্কিন যুক্তরাষ্ট্রের আটলান্টায় দেহাবসান ঘটে ডেসমন্ড লুইসের।   তথ্যসূত্র    বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কিংস্টনের ক্রীড়াবিদ বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার
ধোদর আলি পথটি গোলাঘাট জেলা কমারগাঁও থেকে দক্ষিণ-পূর্বে গিয়ে গোলাঘাট শহরের মধ্য দিয়ে কমার-বন্ধা হয়ে তিতাবর, মরিয়নি দিয়ে নামরূপের কাছে জয়পুরে সংযুক্ত হয়েছে। এই পথটির দৈর্ঘ্য প্রায় ২১২ কি.মি.। এই পথটি উজনি অসমেরর চারটি জেলার মধ্য দিয়ে গেছে।  নামের উৎপত্তি কথিত আছে যে, রাজগৃহের দায়িত্ব থেকে হাত সসরানোর জন্য ধোদর ভাও ধরা গোঁসাই ও ভকতকে ধরে এনে এই পথটি সাজানো হয়েছিল। সেজন্য এই পথটির নাম ধোদর আলি দেয়া হয়।  নির্মাণ ১৬৮১-১৬৯৫ সালের সময়কালে আহোম স্বর্গদেউ গদাধর সিংহের রাজত্বে এই আলিবাটটি নির্মাণ করা হয়েছিল।  পরে আহোম রাজা প্রতাপ সিংহ পথটিতে ডরিকা নদীর ওপর একটি সেতু নির্মাণ করান। সেতুটি ৯০৪ ফুট দীর্ঘ (২৭৬ মিটার), ১৮ ফুট চওড়া (৪.৯ মিটার), আরু ১৬ ফুট উঁচু (৪.৯ মিটার)। ডরিকার সেতুটি শিবসাগরকে নিকটস্থ সোণারি শহরের সাথে সংযোগ করেছে।  আরও দেখুন লিডু রোড মালৌ আলি  তথ্যসূত্র  বিষয়শ্রেণী:অসম বুরঞ্জী বিষয়শ্রেণী:আহোম রাজ্য বিষয়শ্রেণী:অসমের পথসমূহ বিষয়শ্রেণী:ভারতের পরিবহন ব্যবস্থা) বিষয়শ্রেণী:আসামের ইতিহাস বিষয়শ্রেণী:আসামের সড়ক
সাহিব বিবি অউর গুলাম হল আবরার আলভি পরিচালিত ১৯৬২ সালের ভারতীয় হিন্দি ভাষার চলচ্চিত্র। এটি প্রযোজনা করেছেন গুরু দত্ত। এটি বিমল মিত্রের বাংলা উপন্যাস সাহেব বিবি গোলাম অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেন গুরু দত্ত, মিনা কুমারী, রেহমান, ওয়াহিদা রহমান ও নাজির হুসেন। চলচ্চিত্রটির সঙ্গীতায়োজন করেছেন হেমন্ত কুমার ও গীত রচনা করেছেন শাকিল বাদায়ুনি।  চলচ্চিত্রটি সমালোচনামূলক প্রশংসা অর্জন করলেও বক্স অফিসে ব্যর্থ হয়। সমালোচকগণ ছোটি বহু চরিত্রে মিনা কুমারির অভিনয়ের প্রশংসা করেন, যা হিন্দি চলচ্চিত্রের অন্যতম সেরা অভিনয় হিসেবে গণ্য হয়। এটি ৩য় জাতীয় চলচ্চিত্র পুরস্কারে ৩য় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ লাভ করে এবং শ্রেষ্ঠ চলচ্চিত্রসহ চারটি বিভাগে ফিল্মফেয়ার পুরস্কার অর্জন করে। এছাড়া চলচ্চিত্রটি ১৩তম বার্লিন চলচ্চিত্র উৎসবে গোল্ডেন বেয়ারের জন্য মনোনীত হয় এবং সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন ছিল। ২০০৫ সালে ইন্ডিয়াটাইমস মুভিজ সেরা ২৫ অবশ্যই দর্শনীয় বলিউড চলচ্চিত্র তালিকায় এই চলচ্চিত্রটিকে স্থান দেয়।  কুশীলব  মিনা কুমারী - ছোটি বহু  গুরু দত্ত - অতুল্য চক্রবর্তী "ভুতনাথ"  রেহমান - ছোটে বাবু  ওয়াহিদা রহমান - জবা  নাজির হুসেন - সুবিনয় বাবু, জবার বাবা  ধুমল - বংশী, ছোটে বাবুর ভৃত্য  ডি. কে. সাপ্রু - চৌধুরী, মেঝো বাবু  বিমলা কুমারী - চুন্নীদাসী  হরিন্দ্রনাথ চট্টোপাধ্যায় - ঘাড়ি বাবু  প্রতিমা দেবী - বড়ি বহু  মিনু মুমতাজ - "সাকিয়া আজ মুঝে" গানের নৃত্যশিল্পী  পুরস্কার ও মনোনয়ন  পুরস্কার বিভাগ মনোনীত ফলাফল ১০ম জাতীয় চলচ্চিত্র পুরস্কার শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক গুরু দত্ত  ১০ম ফিল্মফেয়ার পুরস্কার শ্রেষ্ঠ চলচ্চিত্র গুরু দত্ত rowspan=4  শ্রেষ্ঠ পরিচালক আবরার আলভী শ্রেষ্ঠ অভিনেত্রী মিনা কুমারী শ্রেষ্ঠ চিত্রগ্রাহক ভি. কে. মূর্তি শ্রেষ্ঠ অভিনেতা গুরু দত্ত rowspan=4  শ্রেষ্ঠ পার্শ্ব অভিনেতা রেহমান শ্রেষ্ঠ পার্শ্ব অভিনেত্রী ওয়াহিদা রহমান শ্রেষ্ঠ কাহিনি বিমল মিত্র বাংলা চলচ্চিত্র সাংবাদিক সমিতি পুরস্কার শ্রেষ্ঠ চলচ্চিত্র গুরু দত্ত rowspan=6  শ্রেষ্ঠ পরিচালক আবরার আলভী শ্রেষ্ঠ অভিনেতা গুরু দত্ত শ্রেষ্ঠ পার্শ্ব অভিনেতা রেহমান শ্রেষ্ঠ সংলাপ আবরার আলভী শ্রেষ্ঠ চিত্রগ্রাহক ভি. কে. মূর্তি  তথ্যসূত্র  বহিঃসংযোগ     বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:আবরার আলভী পরিচালিত চলচ্চিত্র বিষয়শ্রেণী:আবরার আলভীর চিত্রনাট্য সংবলিত চলচ্চিত্র বিষয়শ্রেণী:হেমন্ত মুখোপাধ্যায় সুরারোপিত চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী বিষয়শ্রেণী:দেশের বাড়ির পটভূমিতে চলচ্চিত্র বিষয়শ্রেণী:ভারতীয় সামন্ততন্ত্র বিষয়শ্রেণী:হিন্দি ভাষার নাট্য চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:কলকাতায় ধারণকৃত চলচ্চিত্র
সিবিবিস () একটি ব্রিটিশ ফ্রি-টু-এয়ার পাবলিক ব্রডকাস্ট শিশুদের টেলিভিশন চ্যানেল মালিকানাধীন এবং বিবিসি দ্বারা পরিচালিত। এটি ৬ বছর বা তার কম বয়সী শিশুদের জন্য সমস্ত বিবিসি সামগ্রীর জন্য ব্যবহৃত ব্র্যান্ড। এর বোন চ্যানেল সিবিবিসি ৬-১২ বছর বয়সী বয়স্ক শিশুদের লক্ষ্য করে। এটি প্রতিদিন সকাল ৬:০০ টা থেকে ৭:০০ টা পর্যন্ত সম্প্রচার করে, বিবিসি ফোর এর সাথে টাইমশেয়ার করে।  File:CBeebies 2023.svg  বিষয়শ্রেণী:যুক্তরাজ্যে বিনোদন বিষয়শ্রেণী:২০০২-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের টেলিভিশন চ্যানেল বিষয়শ্রেণী:২০০২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:যুক্তরাজ্যের গণমাধ্যম বিষয়শ্রেণী:বিজ্ঞাপন-মুক্ত টেলিভিশন নেটওয়ার্ক বিষয়শ্রেণী:প্রাক-প্রাথমিক শিক্ষা টেলিভিশন নেটওয়ার্ক বিষয়শ্রেণী:যুক্তরাজ্যের শিশুতোষ টেলিভিশন চ্যানেল
রাশিয়ার মহিলা ইউনিয়ন (রুশ: Союз женщин России (СЖР); ১৯৯১ এর আগে এটি সোভিয়েত মহিলা কমিটি নামে পরিচিত ছিল) ছিল রাশিয়ার একটি নারী রাজনৈতিক সংগঠন। এর নেতা ছিলেন আলেভতিনা ফেদুলোভা.  ১৯৯৩ সালে, এটি মহিলা উদ্যোক্তা সংঘ এবং নৌবাহিনী মহিলাদের ইউনিয়নের একত্রীকরণের ক্ষেত্রে প্রধান শক্তি ছিল, যা রাশিয়ার মহিলারা রাজনৈতিক ব্লক গঠনের দিকে পরিচালিত করে।   নোট    তথ্যসূত্র   বিষয়শ্রেণী:রাশিয়ায় বিলুপ্ত রাজনৈতিক দলসমূহ বিষয়শ্রেণী:ইউরোপের নারীবাদী দল বিষয়শ্রেণী:এশিয়ার নারীবাদী দল
আর্টেজ নিউজ ভারতের সংবাদভিত্তিক টিভি চ্যানেল। চ্যানেলটি পশ্চিমবঙ্গ, ভারত ও ভারতের বাইরের হরেক রকম খবর বাংলায় সম্প্রচার করে থাকে। চ্যানেলটির প্রধান কার্যালয় কলকাতায় অবস্থিত। চ্যানেলটির মালিক আর্টেজ প্রোডাকশন।   তথ্যসূত্র   বিষয়শ্রেণী:কলকাতার গণমাধ্যম বিষয়শ্রেণী:পশ্চিমবঙ্গের গণমাধ্যম বিষয়শ্রেণী:ভারতের গণমাধ্যম বিষয়শ্রেণী:বাংলা সংবাদ চ্যানেল বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন
গগনদীপ কাং এফএনএ, এফএসসি, এফআরএস (জন্ম: নভেম্বর ৩, ১৯৬২) একজন ক্লিনিশিয়ান বিজ্ঞানী এবং ভারতের ভেলোরে অবস্থিত ক্রিশ্চিয়ান মেডিকেল কলেজে গ্যাস্ট্রোইনটেস্টাইনাল বিজ্ঞান বিভাগের একজন অধ্যাপক।  এছাড়াও ভারত সরকারের বিজ্ঞান ও প্রযুক্তি মন্ত্রণালয়ের অধীনস্থ স্বায়ত্বশাসিত ট্রান্সলেশনাল স্বাস্থ্য, বিজ্ঞান ও প্রযুক্তি ইনস্টিটিউট, এর অধিকর্তা। এটি ফরিদাবাদে অবস্থিত। . শিশুদের মধ্যে ভাইরাল সংক্রমণ এবং রোটাভাইরাস ভ্যাকসিনের পরীক্ষা-নিরীক্ষায় নিয়োজিত গবেষণার একজন অগ্রপথিক তিনি। শিশুরা প্রাথমিক জীবনে সংক্রামিত হলে তার দীর্ঘমেয়াদী প্রভাব,  স্যানিটেশন এবং জল নিরাপত্তায সংক্রান্ত বিষয় নিয়েও গবেষণা করেন।  তিনি ২০১৬ সালে মর্যাদাপূর্ণ ইনফোসিস পুরস্কার, -এ ভূষিত হয়েছেন জীবন বিজ্ঞানে  রোটাভাইরাস এবং অন্যান্য সংক্রামক রোগের ইতিহাস সম্পর্কিত গবেষণার কারণে.। ২০১৯ সালে তিনি ইংল্যান্ডের বিখ্যাত এবং মর্যাদাপূর্ণ রয়াল সোসাইটির ফেলো নির্বাচিত হ্ন। সোসাইটির ৩৬০ বছরের ইতিহাসে তিনিই প্রথম ভারতীয় মহিলা যিনি এই সম্মানের অধিকারী হয়েছেন। https://www.ndtv.com/science/gagandeep-kang-is-first-indian-woman-to-be-elected-royal-society-fellow-2025717   শিক্ষা  গগনদীপ কাং ১৯৮৭ সালে ব্যাচেলর অফ মেডিসিন ও ব্যাচেলর অফ সার্জারি(এমবিবিএস) ও ১৯৯১ সালে ভেলোরের ক্রিশ্চিয়ান মেডিকেল কলেজ থেকে মাইক্রোবায়োলজিতে তার এমডি সম্পন্ন করেন এবং ১৯৯৮ সালে পিএইচডি অর্জন করেন।. তিনি রয়েল কলেজ অফ প্যাথোলজিস্টস এর  সদস্য হন এবং ক্রিশ্চিয়ান মেডিক্যাল কলেজে ফিরে আসার আগে হিউস্টন এর বায়লার কলেজ অফ মেডিসিনের মেরি কে। এস্টেসের সাথে পোস্টডক্টরাল গবেষণা করেন।   কর্মজীবন ও গবেষণা    পুরস্কার ও সম্মাননা    ২০০৬ বর্ষের মহিলা জীববিজ্ঞানী  ২০০৮ রয়েল কলেজ অব প্যাথোলজিস্টস, লন্ডন  ২০০৯ অ্যাবট ওরেশন সম্মাননা, ইন্ডিয়ান সোসাইটি অফ  গ্যাস্ট্রোএন্টারোলজি  ২০১০ ফেলো, আমেরিকান একাডেমী অব মাইক্রোবায়োলজি   ২০১১ ভারতীয় বিজ্ঞান একাডেমীর ফেলো   ২০১১ ডঃ ওয়াই এস নারায়না রাও ওরেশন পুরস্কার, ইন্ডিয়ান কাউন্সিল অফ মেডিকেল রিসার্চ  ২০১৩ ন্যাশনাল অ্যাকাডেমি অফ সায়েন্সেসর ফেলো  ২০১৪ ররয়ানব্যাক্সী গবেষণা পুরস্কার   ২০১৬ ভারতীয় জাতীয় বিজ্ঞান একাডেমীর ফেলো  ২০১৬ ইনফোসিস পুরস্কার, জীবন বিজ্ঞান  ২০১৯ ফেলো অব দ্য রয়েল সোসাইটি (FRS)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ভারতীয় নারী বিষয়শ্রেণী:রয়েল সোসাইটির সভ্য বিষয়শ্রেণী:রয়েল সোসাইটির নারী সভ্য
মসজিদ আল মুস্তফা বাংলাদেশের ঢাকা শহরে মাদানি এভিনিউ সড়কে অবস্থিত একটি দৃষ্টিনন্দন মসজিদ। অবস্থান মসজিদটি রাজধানীর ১০০ ফিটে মাদানি এভিনিউয়ে ইউনাইটেড সিটিতে অবস্থিত।  ইউনাইটেড ইউনিভার্সিটির প্রবেশমুখে মসজিদটির অবস্থান। মসজিদের একদিকে বসুন্ধরা আবাসিক এলাকা, অপরদিকে ইউনাইটেড প্রকল্প।  বৈশিষ্ট্য পবিত্র কাবার আদলে মসজিদটি নির্মাণ করা হয়েছে।  দেখলে মনে হবে মসজিদটির নির্মাণ কাঠামোতে কাবা শরিফের ছোঁয়া লেগে আছে। চোখধাঁধানো এ মসজিদের সবচেয়ে বড় আকর্ষণ হলো, সামনের দিকে কালো রংয়ের মাধ্যমে ফুটিয়ে তোলা হয়েছে পবিত্র কাবার আকৃতি। দেয়ালে সোনালী রং দিয়ে লেখা হয়েছে আল্লাহর নাম এবং তার প্রিয় বান্দা শেষ নবী হযরত মুহাম্মদ (সা.)-এর নাম। এর সৌন্দর্য দূর থেকেই অবলোকন করা যায়। মসজিদের ভেতরে মিম্বরের দেয়ালের ডিজাইনও একই। ওপরের দিকে বড় করে সোনালী রং দিয়ে লেখা হয়েছে- লা ইলাহা ইল্লাল্লাহু মুহাম্মাদুর রাসুলুল্লাহ (সা.)। নামাজের কাতারে বেশ কয়েকটি বেঞ্চ রাখা হয়েছে। যা অন্যকোন মসজিদে দেখা যায় না। কেউ ক্লান্ত হলে বসতে পারেন। আবার কেউ হেলানও দিতে পারেন। পাঁচতলা বিশিষ্ট এ মসজিদে আলাদা কোনো জানালা নেই। এমনভাবে নকশা করা হয়েছে, যা প্রাকৃতিক আলোয় ভরপুর। দেশের অন্যকোন মসজিদের প্রতিটি ফ্লোর থেকে ইমাম-খতিবকে দেখা যায় না। কিন্তু মসজিদ আল মোস্তফার প্রতিটি ফ্লোর থেকেই ইমাম-খতিবকে দেখা যায়। শুধু তাই নয়, নারীদের জন্য রয়েছে আলাদা নামাজের জায়গা। পুরুষ-নারী মিলিয়ে একসঙ্গে প্রায় ১১ হাজার মানুষ নামাজ আদায় করতে পারেন। নান্দনিক ডিজাইনের কারণে এটি এখন শুধুমাত্র মসজিদ নয়, পরিণত হয়েছে পর্যটন কেন্দ্রে। দেশের বিভিন্ন এলাকার বিপুল সংখ্যক মানুষ প্রতিদিন দেখতে আসেন এ মসজিদের অপরূপ সৌন্দর্য। মসজিদের চারপাশে চারটি খেজুর গাছ লাগানো হয়েছে। যার কোনোটিতে খেজুরও দেখা যায়। রয়েছে চোখজুড়ানো পানির ফোয়ারা। দর্শনার্থীরা বিমোহিত হয় এর গঠন কাঠামো আর চারপাশের সবুজেঘেরা প্রকৃতির ছোঁয়ায়। মসজিদ আল মোস্তফায় রয়েছে দুটি চলন্ত সিড়ি। লাগানো হয়েছে চমৎকার ঝাড় বাতি। যা এখনও চালু হয়নি। চীন থেকে আনা হয়েছে মেঝেতে বিছানোর কার্পেট। লাগানো হয়েছে উন্নত মানের সাউন্ড সিস্টেম। সেন্ট্রাল এয়ার কন্ডিশনের মাধ্যমে শীতল রাখা হয় মসজিদ। আকর্ষণীয় করে তৈরি করা হয়েছে মসজিদের অজুখানা। যেখানে রয়েছে বেশ কয়েকটি বেসিন। যারা গাড়ি নিয়ে নামাজে আসেন তাদের জন্য রয়েছে স্বস্তি। কারণ মসজিদের নিচে বিশাল পার্কিংয়ে ১০৫টি গাড়ি রাখা যায়। জনশ্রুতি রয়েছে, মসজিদ আল মোস্তফার নির্মাণ খরচ তিনশ’ কোটি টাকার বেশি। সুউচ্চ বিশেষ ধরনের একটি গম্বুজ রয়েছে। যার রং সোনালী। গম্বুজ ও পাশে থাকা বিশাল উচ্চতার মিনারের কাজ এখনও শেষ হয়নি। গম্বুজ ও মিনারটি মসজিদের সৌন্দর্য আরও বাড়িয়ে দিয়েছে। রাতে যখন মসজিদের সব বাতি জ্বলে ওঠে, তখন তৈরি হয় বিমুগ্ধ এক অপার্থিব পরিবেশ। যে পরিবেশ মানুষকে উদ্বুদ্ধ করে সৎ পথে চলতে, সততা আর বিবেক দিয়ে নতুন জীবন গড়তে।  তথ্যসূত্র  বিষয়শ্রেণী:বাংলাদেশের মসজিদ
পঙ্কজ দত্ত ()  ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক  ।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২০৯,   সংক্ষিপ্ত জীবনী  পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার  সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন ।   তথ্যসূত্র
thumb | গুলাম হাসান পিংলানা (মৃত্যু: ৯ এপ্রিল ১৯৯৬) ছিলেন একজন ভারতীয় রাজনীতিবিদ। তিনি জম্মু ও কাশ্মীরের পুলওয়ামা জেলার পিংলানা গ্রামে এক অজ্ঞাত বন্দুকধারীর গুলিতে নিহত হন।  পিংলানা ১৯৩৯ সালে জন্মগ্রহণ করেন। তিনি শাহুরা আন্দোলনের নেতা হিসেবে তার কর্মজীবন শুরু করেছিলেন এই বলে যে সরকার শাহুরাকে অবহেলা করেছে। পরে শাহুরা আন্দোলন কমিটি এবং তৎকালীন প্রধানমন্ত্রী বকশি গুলাম মোহাম্মদের মধ্যে সম্পাদিত একটি চুক্তির আওতায় তিনি জম্মু ও কাশ্মীর বিধান পরিষদে নির্বাচিত হন। ১৯৮০ সালে তিনি জম্মু ও কাশ্মীর প্রদেশ কংগ্রেস কমিটির (জেকেপিসিসি) জেলা সভাপতি নির্বাচিত হন। পরে তাকে পদোন্নতি দেওয়া হয় এবং তিনি জেকেপিসিসির সহ-সভাপতি হিসেবে বহাল থাকেন। ১৯৮৯ সালে তিনি কংগ্রেস থেকে পদত্যাগ করেন এবং ধারণা করা হয় যে তিনি স্বাধীনতাপন্থী জামায়াত ইসলামীর আরও কাছাকাছি চলে এসেছেন। ১৯৯০ থেকে ১৯৯৫ সাল পর্যন্ত জামায়াত ইসলামীর সাথে তার যোগাযোগের অভিযোগে ভারতীয় নিরাপত্তা বাহিনী তাকে দুবার গ্রেপ্তার করেছিল। তিনি বিধান পরিষদের সদস্য (এমএলসি) এবং ভারতীয় জাতীয় কংগ্রেসের সংসদ সদস্য হিসেবে দায়িত্ব পালন করেন।  নির্বাচন-পূর্ব সহিংসতার এক ঢেউয়ে এক অজ্ঞাত বন্দুকধারীর গুলিতে তিনি তার বাড়িতে নিহত হন। অ্যামনেস্টি ইন্টারন্যাশনাল জানিয়েছে যে তাকে " হিজবুল মুজাহিদিন কর্তৃক" হত্যা করা হয়েছে। হিজবুল মুজাহিদিন, যেমনটি বেশিরভাগ জঙ্গি ভারতপন্থী বাহিনীকে দায়ী করে।kashmirtimes 10 April 1996: "However most of the militant organisations including  have accused pro-Indian renegade militants for his murder"   তথ্যসূত্র   বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:পুলওয়ামা জেলার ব্যক্তি বিষয়শ্রেণী:ভারতে আগ্নেয়াস্ত্র দ্বারা মৃত্যু বিষয়শ্রেণী:ভারতীয় খুনের শিকার বিষয়শ্রেণী:১৯৯৬-এ ভারতে খুন বিষয়শ্রেণী:১৯৯৬-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:জম্মু ও কাশ্মীরে খুন হওয়া ব্যক্তি
হেমি বাওয়া হলেন একজন ভারতীয় চিত্রশিল্পী এবং ভাস্কর। তাঁর কাজের মাধ্যমের বিস্তৃত পরিসরের মধ্যে রয়েছে অ্যাক্রিলিক ও কাঁচের ওপর চিত্রাঙ্কন এবং ঢালাই কাঁচ, ফাইবার গ্লাস এবং তামা-চালিত কাঁচের তৈরি ভাস্কর্য। তিনি বাস্তবিক এবং ধারণাগত সাম্রাজ্যের মধ্যে সম্পর্কের বিষয়টি পদার্থ, রূপ এবং মর্ম দিয়ে অন্বেষণ করেন। বাওয়া বিশ্বাস করেন যে এই শৈল্পিক প্রক্রিয়া দর্শকদের তাঁর কাজের একাধিক ব্যাখ্যা ভাবতে সহায়তা করে।  বাওয়া ১৯৪৮ সালে দিল্লিতে জন্মগ্রহণ করেন, ১৯৬২ সালে যখন তিনি চিত্রকর্ম শুরু করেছিলেন তখন কোনও আনুষ্ঠানিক প্রশিক্ষণ তাঁর ছিলনা।   শিক্ষা ও কর্মজীবন বাওয়া ত্রিবেণী কলা সঙ্গমে চারুকলা নিয়ে পড়াশোনা করেছিলেন, তার পরে তিনি ঢালাই কাচের শিল্প শিখতে লন্ডনের সেন্ট মার্টিন কলেজে যান। পরে, তিনি স্ক্যান্ডিনেভিয়ার কাচ তৈরির কৌশলগুলি অধ্যয়ন করেছিলেন। এরপর তিনি সেই মাধ্যমটিতে এবং তাছাড়াও ধাতু, কাঠ এবং অ্যাক্রিলিকের সংমিশ্রণে কাজ শুরু করেছিলেন। ১৯৯৬ সালে, কোকা-কোলা তাঁকে একটি ভাস্কর্যের কাজে নিযুক্ত করেছিল, আটলান্টায় ১৯৯৬ গ্রীষ্মকালীন অলিম্পিকের সময় প্রদর্শন করার জন্য। সেই আট ফুট উঁচু কাজটি এখন নগরীর কোকাকোলা যাদুঘরে প্রদর্শিত হয়।  দিল্লিতে গ্লাস ডাইমেনশন প্রদর্শনী এবং ভারত আর্ট ফেয়ার ২০১২ সহ তিনি ভারত এবং বিদেশে একক এবং দলগত প্রদর্শনী করেছেন।  শিল্পকলায় তাঁর অবদানের জন্য ২০০৯ সালে ভারত সরকার তাঁকে চতুর্থ সর্বোচ্চ বেসামরিক সম্মান পদ্মশ্রী প্রদান করেছিল। ২০১০ সালে প্রকাশিত অলকা পান্ডের একটি বই হেমি বাওয়া তে তাঁর জীবনী ও রচনাগুলি নথিভুক্ত করা হয়েছে। তিনি এক শিল্পপতি ইন্দ্রজিৎ সিং বাওয়াকে বিবাহ করেছেন এবং এই দম্পতি দিল্লিতে হেইলি রোডে থাকেন।   তথ্যসূত্র    বহিঃসংযোগ    আরো পড়ুন     বিষয়শ্রেণী:জীবিত ব্যক্তি বিষয়শ্রেণী:ভারতীয় নারী চিত্রশিল্পী বিষয়শ্রেণী:ভারতীয় নারী ভাস্কর বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:১৯৪৮-এ জন্ম বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:দিল্লির চিত্রশিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২০শ শতাব্দীর ভারতীয় ভাস্কর
Usage  Template  displays the number of Good article nominations on Wikipedia and of articles in its subcategories.   The template has the following options:  {{GAN counter|Nom}}—the number of Good article nominations;<p> {{GAN counter|onReview}}—the total number of nominees seeking a second opinion;<p> {{GAN counter|2opinion}}—the number of nominees seeking a second opinion;<p> {{GAN counter|onHold}}—the number of nominees currently on Hold;<p> {{GAN counter|Wait}}—the number of nominees awaiting review (GAN−onHold−2opinion−on review)   See also
ব্যক্তিস্বাতন্ত্র্যবাদী নারীবাদ হচ্ছে ব্যক্তিস্বাতন্ত্র্যবাদকে প্রচার করে, এটা পুরুষদের অধিকারের পক্ষেও কথা বলে।স্বতন্ত্রবাদী নারীবাদ, কখনও কখনও লিবার্টারি নারীবাদের সাথেও গোষ্ঠীযুক্ত, এমন একটি নারীবাদী ঐতিহ্য যা লিঙ্গ বা লিঙ্গের ভিত্তিতে ব্যক্তিত্ববাদ, ব্যক্তিগত স্বায়ত্তশাসন, পছন্দ, সম্মতি, রাষ্ট্র-অনুমোদিত বৈষম্য থেকে মুক্তি এবং আইনের অধীনে সাম্যের উপর জোর দেয়।  মতবাদ পুরুষতন্ত্রবাদ যে পুরুষদেরকেও কষ্ট দেয় সেটা ব্যক্তিস্বাতন্ত্র্যবাদে আলোচিত ভালো করে না হলেও এই ব্যক্তিস্বাতন্ত্র্যবাদী নারীবাদে আলোচিত হয়। ব্যক্তিস্বাতন্ত্র্যবাদী নারীবাদীরা নারীদের স্বাধীনতা দেওয়ার সঙ্গে সঙ্গে পুরুষদেরকেও স্বাধীনতা দেবার কথা বলেন, তারা বলেন যে, সমাজের পুরুষদেরকেও স্বাধীনতা দিতে হবে কারণ তারাও মানুষ এবং ব্যক্তি; ব্যক্তিস্বাতন্ত্র্যবাদী নারীবাদে ব্যক্তি-স্বাধীনতা অনেক বড় একটা ব্যাপার, এখানে নারীদের এবং পুরুষদের উভয়েরই প্রেম করার স্বাধীনতা, পোশাকের স্বাধীনতা, পেশা গ্রহণ করা বা না করার স্বাধীনতা, নগ্নতার স্বাধীনতা সব কিছু বিশদ আলোচিত হয়।  ব্যক্তিস্বাতন্ত্র্যবাদী নারীবাদীরা তাদের সংগঠনে পুরুষদেরকেও নিয়ে থাকেন, এবং তারা পুরুষদের সঙ্গে তাদের ব্যক্তি-স্বাধীনতা নিয়ে আলাপ করেন, নারী-স্বাধীনতা এবং পুরুষ-স্বাধীনতা উভয়কেই তারা 'মানুষের স্বাধীনতা' এবং চাহিদা উল্লেখ করে তার প্রচার করেন, তারা নারী এবং পুরুষের স্বাধীনতার সমন্বয় সাধনের লক্ষ্যে আলোচনা করেন।Citations:       নারীদের নিজেদের প্রেম বা যৌনতার পছন্দ বা অপছন্দের ক্ষেত্রে রাষ্ট্র বা সমাজ বা পরিবারের বা অন্য যে কোনো অভিভাবকের হস্তক্ষেপ যেন না থাকে সেটা নিশ্চিত করা ব্যক্তিস্বাতন্ত্র্যবাদী নারীবাদীদের অন্যতম প্রধান কাজ। পেশাদার ব্যক্তিস্বাতন্ত্র্যবাদী নারীদের নগ্ন হয়ে রাস্তায় ঘুরতে দেখা যায় যারা কিছু পুরুষ বন্ধু বা প্রেমিকদেরকে নিয়ে কাজ করেন এবং মুক্ত ভালোবাসার পক্ষে কথা বলেন। তথ্যসূত্র  বিষয়শ্রেণী:নারীবাদ বিষয়শ্রেণী:নারীবাদী তত্ত্ব বিষয়শ্রেণী:নারীবাদ ও ইতিহাস বিষয়শ্রেণী:নারীবাদী আন্দোলন ও মতাদর্শ
মহামান্য সরকার (HM সরকারকে সংক্ষেপে, সাধারণত যুক্তরাজ্যের সরকার, ব্রিটিশ সরকার বা যুক্তরাজ্য সরকার নামে পরিচিত) গ্রেট ব্রিটেন এবং উত্তর আয়ারল্যান্ডের যুক্তরাজ্যের কেন্দ্রীয় নির্বাহী কর্তৃপক্ষ।His Majesty's Government  Retrieved 28 June 2010Overview of the UK system of government : Directgov – Government, citizens and rights. Archived direct.gov.uk webpage. Retrieved on 29 August 2014. সরকারের নেতৃত্বে প্রধানমন্ত্রী (বর্তমানে স্যার কিয়ার স্টারমার, 5 জুলাই 2024 সাল থেকে) যিনি অন্য সমস্ত মন্ত্রীদের নির্বাচন করেন। দেশটিতে 2010 সাল থেকে 2024 সাল পর্যন্ত একটি রক্ষণশীল নেতৃত্বাধীন সরকার ছিল, পরপর প্রধানমন্ত্রীরা কনজারভেটিভ পার্টির তৎকালীন নেতা ছিলেন। বর্তমান প্রধানমন্ত্রী লেবার পার্টির নেতা। প্রধানমন্ত্রী এবং তাদের সবচেয়ে সিনিয়র মন্ত্রীরা সর্বোচ্চ সিদ্ধান্ত গ্রহণকারী কমিটির অন্তর্ভুক্ত, যা মন্ত্রিসভা নামে পরিচিত।   তথ্যসূত্র     বিষয়শ্রেণী:যুক্তরাজ্যের সংবিধান বিষয়শ্রেণী:সরকারের নির্বাহী শাখা বিষয়শ্রেণী:ইউরোপীয় সরকার